U-I-241/08
Natisni
Opravilna št.:
U-I-241/08
Datum odločitve:
20. 11. 2008
ECLI:
ECLI:SI:USRS:2008:U.I.241.08
Akt:
Zakon o spremembi in dopolnitvi Obligacijskega zakonika (Uradni list RS št. 40/07) (OZ), 3. čl.
Izrek:
Pobuda za začetek postopka za oceno ustavnosti 3. člena Zakona o spremembi in dopolnitvi Obligacijskega zakonika (Uradni list RS št. 40/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Dragan Dmitrovič, Ljubljana
Datum vloge:
1. 10. 2008
Vrsta odločitve:
sklep
Vrsta rešitve:
zavrženje
Dokument:
US28415
Dokument v PDF obliki:
U-I-241-08.pdf
81 KB
Prenesite datoteko
U-I-241/08-4
20. 11. 2008
SKLEP
Ustavno sodišče je v postopku za preizkus pobude Dragana Dmitroviča, Ljubljana, ki ga zastopa Savo Pečenko, odvetnik v Ljubljani, na seji 20. novembra 2008
sklenilo:
Pobuda za začetek postopka za oceno ustavnosti 3. člena Zakona o spremembi in dopolnitvi Obligacijskega zakonika (Uradni list RS št. 40/07) se zavrže.
Obrazložitev
1. Pobudnik izpodbija v izreku tega sklepa navedeni akt. Zatrjuje, da je v neskladju z načelom enakosti in s pravico do zasebne lastnine. Kot upnik utemeljuje pravni interes z izvršilnim postopkom, v katerem je sodišče v obrestnem delu dovolilo izvršbo le do višine glavnice, v presežku pa predlog za izvršbo zavrnilo. Zoper zavrnilni del sklepa je vložil pritožbo, Ustavnemu sodišču predlaga, naj do odločitve o pobudi zadrži izvršilni postopek. Meni namreč, da bo z odločitvijo Višjega sodišča izgubil pravni interes za ustavno pritožbo: revizija ni dovoljena, ustavno pritožbo, če bi z njo izpodbijal le odločitev o obrestih, pa bi Ustavno sodišče zavrglo. Predlaga, naj Ustavno sodišče ugotovi neustavnost izpodbijane določbe, kolikor ne določa, da se črtanje 376. člena Obligacijskega zakonika (Uradni list RS, št. 83/01 in nasl. – OZ) nanaša na vse, na dan uveljavitve Zakona o spremembi in dopolnitvi Obligacijskega zakonika (OZ-A) še neporavnane obveznosti.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana zakonska določba ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnik še ne izkazuje pravnega interesa.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik